ประกาศคณะกรรมการกํากับหลักทรัพย์และตลาดหลักทรัพย์ที่ กจ. 36/2544เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน อาศัยอํานาจตามความในมาตรา 14 มาตรา 35 มาตรา 64(2) และ (3) มาตรา 69 มาตรา 70(9) และมาตรา 71(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ประกาศนี้ให้มีผลใช้บังคับตั้งแต่วันที่ 22 ตุลาคม พ.ศ. 2544 เป็นต้นไปข้อ ๒ ให้ยกเลิก (1) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 เรื่อง หลักเกณฑ์ เงื่อนไขและวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพหรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน ลงวันที่ 28 มิถุนายน พ.ศ. 2538 (2) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 33/2540 เรื่อง การแก้ไขเพิ่มเติม หลักเกณฑ์ เงื่อนไขและวิธีการในการขออนุญาตและการอนุญาตให้ บริษัทมหาชนจํากัดออกหุ้น หุ้นกู้แปลงสภาพหรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน ลงวันที่ 1 ตุลาคม พ.ศ. 2540 (3) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 28/2541 เรื่อง การแก้ไขเพิ่มเติมหลักเกณฑ์ เงื่อนไขและวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพหรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน (ฉบับที่ 2) ลงวันที่ 11 มิถุนายน พ.ศ. 2541 (4) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 13/2543 เรื่อง แก้ไขเพิ่มเติมหลักเกณฑ์ เงื่อนไขและวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพหรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน (ฉบับที่ 3) ลงวันที่ 22 มีนาคม พ.ศ. 2543 (5) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 14/2538 เรื่อง การยกเว้นการยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนในการเสนอขายหลักทรัพย์ที่ออกตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 ลงวันที่ 28 มิถุนายน พ.ศ. 2538 (6) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 15/2538 เรื่อง การยื่นแบบแสดงรายการข้อมูลการเสนอขายหลักทรัพย์ที่ออกตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 ลงวันที่ 28 มิถุนายน พ.ศ. 2538 (7) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 14/2539 เรื่อง การแก้ไขเพิ่มเติมการยื่นแบบแสดงรายการข้อมูลการเสนอขายหลักทรัพย์ที่ออกตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 ลงวันที่ 12 กันยายน พ.ศ. 2539 (8) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 48/2543 เรื่อง การแก้ไขเพิ่มเติมการยื่นแบบแสดงรายการข้อมูลการเสนอขายหลักทรัพย์ที่ออกตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 (ฉบับที่ 2) ลงวันที่ 26 ตุลาคม พ.ศ. 2543ข้อ ๓ ในประกาศนี้ (1) คําว่า "บริษัทจดทะเบียน" "บริษัทย่อย" "ผู้ที่เกี่ยวข้อง" "แบบแสดงรายการข้อมูล" "ตลาดหลักทรัพย์" และ "ข้อมูลอิเล็กทรอนิกส์" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (2) "หลักทรัพย์" หมายความว่า หุ้น และหลักทรัพย์แปลงสภาพ (3) "หลักทรัพย์แปลงสภาพ" หมายความว่า หุ้นกู้แปลงสภาพ และใบสําคัญแสดงสิทธิที่จะซื้อหุ้น (4) "กรรมการ" หมายความว่า กรรมการของบริษัทที่ออกหลักทรัพย์หรือบริษัทย่อย (5) "พนักงาน" หมายความว่า ผู้ซึ่งตกลงทํางานให้แก่บริษัทที่ออกหลักทรัพย์หรือบริษัทย่อย เนื่องจากการจ้างแรงงาน โดยได้รับเงินเดือน ค่าจ้าง หรือสิ่งของอื่นใดเป็นการตอบแทนการทํางาน (6) "ผู้รับช่วงซื้อหลักทรัพย์" หมายความว่า บุคคลใด ๆ ซึ่งซื้อหลักทรัพย์ของบริษัทที่ออกหลักทรัพย์ โดยมีข้อผูกพันไม่ว่าโดยชัดแจ้งหรือโดยปริยายที่จะนําหลักทรัพย์นั้นไปเสนอขายต่อกรรมการหรือพนักงานอีกทอดหนึ่ง (7) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์หมวด ๑ บททั่วไป ข้อ ๔ ประกาศนี้ให้ใช้บังคับกับการขออนุญาตและการอนุญาตให้บริษัทมหาชนจํากัดดังต่อไปนี้ เสนอขายหลักทรัพย์ต่อกรรมการหรือพนักงาน ไม่ว่าจะเป็นการเสนอขายหลักทรัพย์ต่อกรรมการหรือพนักงานโดยตรง หรือเสนอขายผ่านผู้รับช่วงซื้อหลักทรัพย์ หรือเสนอขายต่อบุคคลใดเพื่อให้กรรมการหรือพนักงานได้รับประโยชน์จากหลักทรัพย์ที่เสนอขายนั้นในที่สุด (1) บริษัทจดทะเบียน (2) บริษัทมหาชนจํากัดที่หุ้นของบริษัทได้เคยเสนอขายต่อประชาชนโดยการยื่นแบบแสดงรายการข้อมูลและร่างหนังสือชี้ชวนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ และยังคงมีหน้าที่ตามมาตรา 56 ทั้งนี้ ไม่ว่าการเสนอขายต่อประชาชนในครั้งนั้นจะกระทําโดยบริษัทมหาชนจํากัดเองหรือโดยผู้ถือหุ้นของบริษัทมหาชนจํากัดก็ตาม (3) บริษัทมหาชนจํากัดที่เป็นบริษัทย่อยของบริษัทตาม (1) หรือ (2) ข้อ ๕ การเสนอขายหลักทรัพย์ต่อกรรมการหรือพนักงานตามข้อ 4 ไม่รวมถึงการเสนอขายหลักทรัพย์ที่เหลือจากการเสนอขายต่อผู้ถือหุ้นของผู้ขออนุญาตตามส่วนจํานวนหุ้นที่ผู้ถือหุ้นแต่ละรายถืออยู่ (right issue) เมื่อเป็นไปตามเงื่อนไขดังต่อไปนี้ (1) ที่ประชุมผู้ถือหุ้นมีมติไว้อย่างชัดแจ้งในคราวที่มีมติให้เสนอขายหลักทรัพย์ดังกล่าวต่อผู้ถือหุ้นตามส่วนจํานวนหุ้นที่ถืออยู่ว่า ให้เสนอขายหลักทรัพย์ที่เหลือนั้นต่อกรรมการหรือพนักงานได้ (2) ในกรณีการเสนอขายหลักทรัพย์ตาม (1) ต่อกรรมการ ต้องมีการระบุหลักเกณฑ์การจัดสรรหลักทรัพย์ในส่วนที่เหลือนั้นให้แก่กรรมการ หรือจํานวนหลักทรัพย์สูงสุดที่อาจจัดสรรให้กรรมการแต่ละรายไว้ในมติที่ประชุมผู้ถือหุ้นอย่างชัดเจน (3) หลักทรัพย์ที่เสนอขายต่อกรรมการหรือพนักงานตาม (1) ต้องมีราคาเสนอขายรวมทั้งข้อกําหนดและเงื่อนไขของหลักทรัพย์ ที่ไม่ดีไปกว่าการเสนอขายต่อผู้ถือหุ้นในคราวนั้น ข้อ ๖ ให้บริษัทที่ประสงค์จะเสนอขายหลักทรัพย์ที่ออกใหม่ต่อกรรมการหรือพนักงานยื่นคําขออนุญาตต่อสํานักงานตามแบบพร้อมเอกสารหลักฐานที่สํานักงานประกาศกําหนด และชําระค่าธรรมเนียมการยื่นคําขออนุญาตในอัตราคําขอละ 50,000 บาท ในวันที่ยื่นคําขออนุญาตข้อ ๗ ในการพิจารณาคําขออนุญาต ให้สํานักงานมีอํานาจแจ้งเป็นหนังสือให้ผู้ขออนุญาตมาชี้แจง ส่งต้นฉบับหรือสําเนาเอกสารหรือหลักฐานใด ๆ เพิ่มเติมได้ตามที่เห็นสมควร ภายในระยะเวลาที่สํานักงานกําหนด ในกรณีที่ผู้ขออนุญาตมิได้ดําเนินการดังกล่าวภายในระยะเวลาที่สํานักงานกําหนด ให้ถือว่าผู้ขออนุญาตไม่ประสงค์จะยื่นคําขออนุญาตอีกต่อไปข้อ ๘ ให้สํานักงานแจ้งผลการพิจารณาคําขออนุญาตภายในสี่สิบห้าวันนับแต่วันที่สํานักงานได้รับเอกสารหลักฐานถูกต้องครบถ้วนข้อ ๙ ผู้ขออนุญาตจะได้รับอนุญาตให้เสนอขายหลักทรัพย์เมื่อเป็นไปตามหลักเกณฑ์ที่กําหนดในส่วนที่ 1 ถึงส่วนที่ 3 ของหมวด 2 และเมื่อได้รับอนุญาตจากสํานักงานแล้ว ผู้ขออนุญาตต้องปฏิบัติตามความในส่วนที่ 4 ของหมวด 2 และหมวด 3 ด้วย ในกรณีที่ผู้ขออนุญาตได้รับอนุญาตให้เสนอขายหลักทรัพย์แปลงสภาพ ให้ถือว่าผู้ขออนุญาตได้รับอนุญาตให้เสนอขายหุ้นเพื่อรองรับหลักทรัพย์แปลงสภาพนั้นด้วย ในกรณีที่ผู้ขออนุญาตได้รับอนุญาตให้เสนอขายหลักทรัพย์ประเภทหุ้นกู้แปลงสภาพที่จัดให้มีผู้แทนผู้ถือหุ้นกู้ ให้ถือว่าผู้ขออนุญาตได้รับความเห็นชอบการแต่งตั้งบุคคลที่ผู้ขออนุญาตจะแต่งตั้งเป็นผู้แทนผู้ถือหุ้นกู้ด้วยข้อ ๑๐ ให้ผู้ได้รับอนุญาตหรือผู้รับช่วงซื้อหลักทรัพย์ แล้วแต่กรณี เสนอขายหลักทรัพย์ที่ได้รับอนุญาตตามประกาศนี้ต่อกรรมการหรือพนักงาน ภายในระยะเวลาและตามหลักเกณฑ์ดังต่อไปนี้ (1) การเสนอขายหุ้นที่ไม่มีโครงการต่อเนื่อง หรือหลักทรัพย์แปลงสภาพให้เสนอขายให้แล้วเสร็จภายในหนึ่งปีนับแต่วันที่ได้รับอนุญาตจากสํานักงาน (2) การเสนอขายหุ้นตามโครงการต่อเนื่อง ให้เสนอขายครั้งแรกภายในหนึ่งปีนับแต่วันที่ได้รับอนุญาตจากสํานักงาน และให้เสนอขายให้แล้วเสร็จภายในอายุโครงการซึ่งต้องไม่เกินห้าปี (3) การเสนอขายหุ้นเพื่อรองรับหลักทรัพย์แปลงสภาพ ให้เสนอขายให้แล้วเสร็จตามอายุของหลักทรัพย์แปลงสภาพนั้น ซึ่งต้องไม่เกินห้าปีหมวด ๒ หลักเกณฑ์การอนุญาต ส่วน ๑ หลักเกณฑ์ทั่วไป ข้อ ๑๑ ผู้ขออนุญาตจะได้รับอนุญาตให้เสนอขายหลักทรัพย์ต่อกรรมการหรือพนักงานตามประกาศนี้ เมื่อเป็นไปตามหลักเกณฑ์ดังต่อไปนี้ (1) ที่ประชุมผู้ถือหุ้นของผู้ขออนุญาตมีมติอนุมัติการออกหลักทรัพย์ที่ขออนุญาตเสนอขายต่อกรรมการหรือพนักงาน โดยหนังสือนัดประชุม การประชุมและมติที่ประชุมผู้ถือหุ้นดังกล่าวเป็นไปตามหลักเกณฑ์ที่กําหนดไว้ในส่วนที่ 2 (2) จํานวนหุ้นที่จะเสนอขายและหุ้นที่จะจัดไว้เพื่อรองรับการใช้สิทธิตามหลักทรัพย์แปลงสภาพเป็นไปตามหลักเกณฑ์ดังต่อไปนี้ (ก) ไม่เกินร้อยละห้าของจํานวนหุ้นที่จําหน่ายได้แล้วทั้งหมด ณ วันที่ยื่นคําขออนุญาตต่อสํานักงาน หรือ (ข) เกินร้อยละห้าของจํานวนหุ้นที่จําหน่ายได้แล้วทั้งหมด ณ วันที่ยื่นคําขออนุญาตต่อสํานักงาน แต่ผู้ขออนุญาตแสดงได้ว่าราคาหุ้นที่เสนอขาย หรือราคาใช้สิทธิตามหลักทรัพย์แปลงสภาพ ไม่มีส่วนลดจากราคาตลาดของหุ้นของผู้ขออนุญาตในวันก่อนวันที่เสนอขายหุ้นหรือหลักทรัพย์แปลงสภาพ แล้วแต่กรณี (ค) กรณีอื่นนอกจาก (ก) และ (ข) ผู้ขออนุญาตต้องปฏิบัติตามหลักเกณฑ์ที่กําหนดไว้ในส่วนที่ 3 เพิ่มเติมด้วย ในกรณีเป็นการขออนุญาตโดยราคาหุ้นที่เสนอขาย หรือราคาใช้สิทธิตามหลักทรัพย์แปลงสภาพไม่มีส่วนลดจากราคาตลาด ผู้ขออนุญาตต้องแสดงที่มาและแสดงได้ว่าราคาที่นํามาอ้างอิงเป็นราคาตลาดเป็นราคาที่เหมาะสม (3) การจัดสรรจํานวนหลักทรัพย์ที่จะเสนอขายต่อกรรมการหรือพนักงานรายที่จะได้รับหลักทรัพย์ตั้งแต่ร้อยละห้าขึ้นไปของจํานวนหลักทรัพย์ทั้งหมดที่ขออนุญาต ต้องผ่านความเห็นชอบจากคณะกรรมการพิจารณาค่าตอบแทนซึ่งต้องประกอบด้วยกรรมการอย่างน้อยสามคน และต้องไม่มีกรรมการที่จะได้รับจัดสรรหลักทรัพย์ตั้งแต่ร้อยละห้าขึ้นไปดังกล่าวเป็นกรรมการในคณะกรรมการพิจารณาค่าตอบแทน (4) หลักทรัพย์ที่จะเสนอขายต่อกรรมการต้องมีราคาเสนอขาย รวมทั้งข้อกําหนดและเงื่อนไขของหลักทรัพย์ ที่ไม่ดีไปกว่าหลักทรัพย์ที่จะเสนอขายต่อพนักงาน (5) ในกรณีเป็นการขออนุญาตเสนอขายตามโครงการต่อเนื่อง หลักทรัพย์ในโครงการต้องเป็นหุ้นเท่านั้น และโครงการดังกล่าวต้องมีอายุไม่เกินห้าปี ในกรณีเป็นการขออนุญาตเสนอขายหลักทรัพย์แปลงสภาพ อายุของหลักทรัพย์แปลงสภาพนั้นต้องไม่เกินห้าปี (6) เป็นไปตามหลักเกณฑ์ที่ผู้ขออนุญาตซึ่งเป็นบริษัทจดทะเบียนจะได้รับอนุญาตให้เสนอขายหุ้นที่ออกใหม่ต่อประชาชนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการขออนุญาตและการอนุญาตให้เสนอขายหุ้นที่ออกใหม่ ทั้งนี้ ในส่วนที่ไม่ได้กําหนดไว้เป็นการเฉพาะแล้วในประกาศนี้ สํานักงานอาจผ่อนผันไม่นําความใน (1) ถึง (5) ของวรรคหนึ่งมาใช้บังคับได้ ในกรณีเป็นการขออนุญาตเสนอขายหลักทรัพย์ที่ออกใหม่ต่อกรรมการหรือพนักงานตามแผนฟื้นฟูกิจการที่ศาลให้ความเห็นชอบแล้วตามกฎหมายว่าด้วยล้มละลายข้อ ๑๒ การคํานวณจํานวนหุ้นที่เสนอขายต่อกรรมการหรือพนักงานตามข้อ 11(2)ให้นําจํานวนหุ้นดังต่อไปนี้มารวมกัน (1) หุ้นที่ขออนุญาตและหุ้นที่จัดไว้เพื่อรองรับการใช้สิทธิตามหลักทรัพย์แปลงสภาพที่ขออนุญาตในครั้งนี้ (2) หุ้นและหุ้นที่จัดไว้เพื่อรองรับการใช้สิทธิตามหลักทรัพย์แปลงสภาพ ที่บริษัทได้รับอนุญาตให้เสนอขายต่อกรรมการหรือพนักงานโดยตรง หรือโดยผ่านผู้รับช่วงซื้อหลักทรัพย์ หรือเสนอขายต่อบุคคลใดเพื่อให้กรรมการหรือพนักงานได้รับประโยชน์จากหลักทรัพย์ที่เสนอขายนั้นในที่สุด ในระยะห้าปีย้อนหลังก่อนการยื่นคําขออนุญาตในครั้งนี้ ทั้งนี้ เฉพาะจํานวนหุ้นที่ได้รับอนุญาตให้เสนอขายโดยมีส่วนลดจากราคาตลาดในวันก่อนวันที่เสนอขายหุ้นหรือหลักทรัพย์แปลงสภาพ แล้วแต่กรณี (3) หุ้นที่ผู้ขออนุญาตให้สิทธิแก่ผู้ถือหุ้นที่จะซื้อหุ้นตามสัดส่วนของจํานวนที่ผู้ถือหุ้นแต่ละรายถืออยู่ (right issue) ก่อนการยื่นคําขออนุญาตในครั้งนี้ ทั้งนี้ เฉพาะจํานวนหุ้นที่สํานักงานเห็นว่าเป็นผลสืบเนื่องมาจากการออกหุ้นตาม (2) ไม่ว่าโดยทางตรงหรือทางอ้อมส่วน ๒ หนังสือนัดประชุม การประชุม และมติที่ประชุมผู้ถือหุ้น ข้อ ๑๓ ในการเรียกประชุมผู้ถือหุ้นเพื่อขออนุมัติการออกหลักทรัพย์เสนอขายต่อกรรมการหรือพนักงาน ให้ผู้ขออนุญาตดําเนินการเกี่ยวกับการนัดประชุมดังต่อไปนี้ (1) จัดส่งหนังสือนัดประชุมถึงผู้ถือหุ้นล่วงหน้าอย่างน้อยสิบสี่วันก่อนวันประชุม (2) หนังสือนัดประชุมที่จัดส่งให้แก่ผู้ถือหุ้นต้องมีข้อมูลอันเป็นสาระสําคัญต่อการตัดสินใจของผู้ถือหุ้นและอย่างน้อยต้องมีรายละเอียดดังต่อไปนี้ (ก) วัตถุประสงค์และความจําเป็นในการเสนอขายหลักทรัพย์ต่อกรรมการหรือพนักงาน (ข) รายละเอียดเกี่ยวกับหลักทรัพย์ที่ออกในเรื่อง ประเภท อายุ (ถ้ามี) จํานวนมูลค่าการเสนอขาย ราคาเสนอขาย อัตราดอกเบี้ย (ถ้ามี) และราคาหรืออัตราการใช้สิทธิตามหลักทรัพย์แปลงสภาพ (ถ้ามี) ในกรณีที่ไม่สามารถระบุราคาเสนอขาย อัตราดอกเบี้ย หรือราคาการใช้สิทธิตามหลักทรัพย์แปลงสภาพ เป็นตัวเลขที่แน่นอน ให้ระบุเป็นสัดส่วนโดยอิงราคาหรืออัตราดอกเบี้ยในตลาดที่อ้างอิงได้ (ค) รายชื่อกรรมการทุกรายที่จะได้รับจัดสรรหลักทรัพย์ที่ขออนุมัติ และรายชื่อพนักงานทุกรายที่จะได้รับจัดสรรหลักทรัพย์เกินกว่าร้อยละห้าของจํานวนหลักทรัพย์ทั้งหมดที่ขออนุมัติ รวมทั้งจํานวนหลักทรัพย์ที่กรรมการและพนักงานดังกล่าวแต่ละรายจะได้รับการจัดสรร (ง) ผลกระทบที่จะมีต่อผู้ถือหุ้นจากการเสนอขายหลักทรัพย์ที่ขออนุมัติในครั้งนี้ โดยอย่างน้อยให้ระบุผลกระทบต่อราคาตลาดของหุ้น (price dilution) เมื่อมีการใช้สิทธิซื้อหุ้นของกรรมการหรือพนักงาน และผลกระทบต่อส่วนแบ่งกําไรหรือสิทธิออกเสียงของผู้ถือหุ้นเดิม (control dilution) (จ) หลักเกณฑ์ เงื่อนไข และวิธีการในการขายหลักทรัพย์ที่ออก เช่น หลักเกณฑ์ในการจัดสรร วิธีการเสนอขายผ่านบุคคลอื่น และรายชื่อบุคคลดังกล่าว (ถ้ามี) คุณสมบัติของกรรมการหรือพนักงานที่มีสิทธิจะซื้อหลักทรัพย์ที่ออก เป็นต้น (ฉ) สิทธิของผู้ถือหุ้นในการคัดค้านการเสนอขายหลักทรัพย์ต่อกรรมการหรือพนักงานตามข้อ 14 ข้อ 15(2) หรือข้อ 17(2) แล้วแต่กรณี (ช) ข้อมูลอื่นใดตามที่สํานักงานประกาศกําหนด (3) จัดส่งหนังสือมอบฉันทะไปพร้อมกับหนังสือนัดประชุมผู้ถือหุ้น โดยมีการแสดงรายละเอียดเกี่ยวกับกรรมการอิสระอย่างน้อยหนึ่งรายที่ผู้ถือหุ้นซึ่งไม่สามารถเข้าประชุมและใช้สิทธิออกเสียงด้วยตนเองสามารถมอบฉันทะให้เป็นผู้ใช้สิทธิแทนผู้ถือหุ้นได้ และในกรณีที่กรรมการอิสระดังกล่าวเป็นบุคคลที่อาจได้รับการจัดสรรหลักทรัพย์ที่ขออนุมัติ ให้แสดงส่วนได้เสียพิเศษของกรรมการอิสระดังกล่าวด้วย ข้อ ๑๔ ภายใต้บังคับข้อ 15 มติที่ประชุมผู้ถือหุ้นที่อนุมัติการเสนอขายต่อกรรมการหรือพนักงานต้องมีคะแนนเสียงไม่น้อยกว่าสามในสี่ของจํานวนเสียงทั้งหมดของผู้ถือหุ้นที่มาประชุมและมีสิทธิออกเสียง และต้องไม่มีผู้ถือหุ้นซึ่งถือหุ้นรวมกันเกินกว่าร้อยละสิบของจํานวนเสียงทั้งหมดของผู้ถือหุ้นที่มาประชุมคัดค้านการเสนอขายหลักทรัพย์นั้น มติที่ประชุมผู้ถือหุ้นตามวรรคหนึ่งต้องเป็นมติที่ชัดแจ้งและไม่มีลักษณะเป็นการมอบอํานาจให้บุคคลอื่นใดเป็นผู้กําหนดรายละเอียดตามข้อ 13(2)(ข) และ (จ) แทนที่ประชุมผู้ถือหุ้น เว้นแต่เป็นรายละเอียดที่ไม่ใช่สาระสําคัญที่สํานักงานกําหนดหรือได้รับผ่อนผันจากสํานักงานข้อ ๑๕ ในกรณีที่ผู้ขออนุญาตประสงค์จะเสนอขายหลักทรัพย์ต่อกรรมการหรือพนักงานรายใดเกินกว่าร้อยละห้าของจํานวนหลักทรัพย์ทั้งหมดที่ขออนุญาตในครั้งนี้ หนังสือนัดประชุมและมติที่ประชุมผู้ถือหุ้นต้องมีลักษณะเป็นไปตามหลักเกณฑ์เพิ่มเติมดังต่อไปนี้ด้วย (1) หนังสือนัดประชุมตามข้อ 13(2) ต้องมีรายละเอียดเพิ่มเติมดังต่อไปนี้ (ก) ผลประโยชน์ที่กรรมการหรือพนักงานแต่ละรายดังกล่าวจะได้รับจากการเสนอขายหลักทรัพย์เมื่อคํานวณเป็นตัวเงิน โดยคํานวณจากผลต่างของราคาเสนอขายและราคาตลาด (ข) ความเห็นของคณะกรรมการบริษัทและคณะกรรมการพิจารณาค่าตอบแทนแสดงถึงเหตุผล ความจําเป็น และประโยชน์ที่ผู้ขออนุญาตจะได้รับจากการจัดสรรหลักทรัพย์ให้แก่กรรมการหรือพนักงานแต่ละรายดังกล่าว (ค) ในกรณีเป็นกรรมการ ให้ระบุจํานวนครั้งที่กรรมการแต่ละรายดังกล่าวเข้าประชุมและขาดประชุมในช่วงระยะเวลาหนึ่งปีที่ผ่านมา (ง) จํานวนและลักษณะผลตอบแทนทั้งหมดของปีล่าสุด ที่ได้รับจากผู้ขออนุญาต ในฐานะกรรมการหรือพนักงาน (เฉพาะกรณีที่ราคาหุ้นที่จะเสนอขาย หรือราคาใช้สิทธิตามหลักทรัพย์แปลงสภาพ มีส่วนลดจากราคา (2) มติที่ประชุมผู้ถือหุ้นที่อนุมัติการเสนอขายหลักทรัพย์ ต้องเป็นมติอนุมัติสําหรับกรรมการหรือพนักงานดังกล่าวเป็นรายบุคคล โดยมติอนุมัติสําหรับแต่ละบุคคลต้องมีคะแนนเสียงไม่น้อยกว่าสามในสี่ของจํานวนเสียงทั้งหมดของผู้ถือหุ้นที่มาประชุมและมีสิทธิออกเสียง และต้องไม่มีผู้ถือหุ้นซึ่งถือหุ้นรวมกันเกินกว่าร้อยละห้าของจํานวนเสียงทั้งหมดของผู้ถือหุ้นที่มาประชุมคัดค้านในมตินั้นข้อ ๑๖ ในกรณีที่ผู้ขออนุญาตเป็นบริษัทตามข้อ 4(3) ผู้ขออนุญาตต้องได้รับมติที่ประชุมผู้ถือหุ้นอนุมัติการเสนอขายหลักทรัพย์ต่อกรรมการหรือพนักงานตามที่ขออนุญาต และสามารถแสดงได้ว่าการเรียกประชุมผู้ถือหุ้นและมติที่ประชุมผู้ถือหุ้นของบริษัทตามข้อ 4(1) หรือ (2) เป็นไปตามข้อ 13 ข้อ 14 และข้อ 15 ด้วย โดยอนุโลมส่วน ๓ หลักเกณฑ์เพิ่มเติมสําหรับการขออนุญาตเสนอขายหุ้นเกินกว่าจํานวนที่กําหนด ข้อ ๑๗ ในกรณีจํานวนหุ้นและหุ้นที่จะจัดไว้เพื่อรองรับการใช้สิทธิตามหลักทรัพย์แปลงสภาพ และราคาหุ้นหรือราคาใช้สิทธิตามหลักทรัพย์แปลงสภาพที่ขออนุญาตเสนอขายต่อกรรมการหรือพนักงานไม่เป็นไปตามข้อ 11(2)(ก) และ (ข) ผู้ขออนุญาตจะได้รับอนุญาตจากสํานักงานให้เสนอขายหลักทรัพย์ดังกล่าวต่อเมื่อผู้ขออนุญาตได้ดําเนินการดังนี้ (1) ส่งหนังสือนัดประชุมให้แก่ผู้ถือหุ้น โดยแสดงรายละเอียดของข้อมูลอย่างน้อยในเรื่องดังต่อไปนี้ (ก) เหตุผลหรือที่มาของการกําหนดจํานวนและราคาที่ไม่เป็นตามข้อ 11(2)(ก) และ (ข) (ข) ความจําเป็นของการเสนอขายหลักทรัพย์ต่อกรรมการหรือพนักงานในจํานวนและราคาที่ไม่เป็นไปตามข้อ 11(2)(ก) และ (ข) ต่อการดํารงอยู่ของบริษัท หรือความคุ้มค่าของประโยชน์ที่บริษัทจะได้รับเมื่อเทียบกับผลประโยชน์ที่กรรมการหรือพนักงานจะได้รับจากการเสนอขายหลักทรัพย์ดังกล่าว (2) ได้รับมติของที่ประชุมผู้ถือหุ้นที่อนุมัติการเสนอขายหลักทรัพย์ที่ออกใหม่ต่อกรรมการหรือพนักงาน โดยมีคะแนนเสียงไม่น้อยกว่าสามในสี่ของจํานวนเสียงทั้งหมดของผู้ถือหุ้นที่มาประชุมและมีสิทธิออกเสียง และไม่มีผู้ถือหุ้นซึ่งถือหุ้นรวมกันเกินกว่าร้อยละห้าของจํานวนเสียงทั้งหมดของผู้ถือหุ้นที่มาประชุมคัดค้านการเสนอขายหลักทรัพย์นั้นข้อ ๑๘ ในกรณีที่ผู้ขออนุญาตเป็นบริษัทตามข้อ 4(3) ผู้ขออนุญาตต้องแสดงต่อสํานักงานได้ว่าการเรียกประชุมผู้ถือหุ้นและมติที่ประชุมผู้ถือหุ้นของบริษัทตามข้อ 4(1) หรือ (2)เป็นไปตามข้อ 17 ด้วย โดยอนุโลมส่วน ๔ เงื่อนไขภายหลังการอนุญาต หมวด ๑๙ ในกรณีที่ผู้ได้รับอนุญาตเสนอขายหลักทรัพย์ต่อกรรมการหรือพนักงานผ่านผู้รับช่วงซื้อหลักทรัพย์ ผู้ได้รับอนุญาตต้องไม่ให้ความช่วยเหลือทางการเงินหรือจ่ายค่าตอบแทนใด ๆ ไม่ว่าโดยทางตรงหรือทางอ้อมให้แก่ผู้รับช่วงซื้อหลักทรัพย์นั้น เว้นแต่เป็นกรณีที่ผู้รับช่วงซื้อหลักทรัพย์ดังกล่าวกระทําการในฐานะบริษัทหลักทรัพย์ที่ประกอบธุรกิจหลักทรัพย์ประเภทการจัดจําหน่ายหลักทรัพย์ โดยได้รับค่าธรรมเนียมหรือค่าตอบแทนอันเป็นปกติของการประกอบธุรกิจประเภทนั้น ความช่วยเหลือทางการเงินตามวรรคหนึ่งมิให้หมายความรวมถึง การรับผิดชอบค่าใช้จ่ายเท่าที่จําเป็นและเกิดขึ้นจริง ไม่ว่าทั้งหมดหรือบางส่วน อันเกี่ยวกับการจัดเตรียมและการยื่นแบบแสดงรายการข้อมูลและร่างหนังสือชี้ชวนต่อสํานักงาน การจัดทําและจัดส่งหนังสือชี้ชวนไปยังกรรมการหรือพนักงาน หรือค่าใช้จ่ายอื่นใดที่สํานักงานประกาศกําหนดข้อ ๒๐ ในกรณีที่ได้รับอนุญาตให้เสนอขายหุ้นต่อกรรมการหรือพนักงานเป็นโครงการต่อเนื่อง หากผู้ได้รับอนุญาตยังไม่สามารถระบุรายชื่อกรรมการทุกราย หรือรายชื่อพนักงานที่จะได้รับจัดสรรหลักทรัพย์เกินกว่าร้อยละห้าของจํานวนหลักทรัพย์ทั้งหมดที่ได้รับอนุญาต ให้ผู้ขออนุญาตส่งสําเนาหนังสือนัดประชุมและสําเนามติที่ประชุมผู้ถือหุ้นที่เป็นไปตามข้อ 13(2)(ค) ข้อ 14 ข้อ 15 ข้อ 16 ข้อ 17 หรือข้อ 18 แล้วแต่กรณี ต่อสํานักงาน ก่อนการเสนอขายหุ้นที่ได้รับอนุญาตอย่างน้อยเจ็ดวันทําการ เว้นแต่จะได้มีการยื่นสําเนามติดังกล่าวมาพร้อมกับการยื่นแบบแสดงรายการข้อมูลแล้วหมวด ๓ การยื่นและการยกเว้นการยื่นแบบแสดงรายการข้อมูล ส่วน ๑ การยกเว้นการยื่นแบบแสดงรายการข้อมูล ข้อ ๒๑ ให้บริษัทที่ออกหลักทรัพย์ หรือผู้รับช่วงซื้อหลักทรัพย์ แล้วแต่กรณี ได้รับยกเว้นการยื่นแบบแสดงรายการข้อมูลและร่างหนังสือชี้ชวนต่อสํานักงาน สําหรับการเสนอขายหลักทรัพย์ต่อกรรมการหรือพนักงานในกรณีดังต่อไปนี้ (1) การเสนอขายหลักทรัพย์ต่อกรรมการหรือพนักงานในจํานวนไม่เกินสามสิบห้ารายในรอบระยะเวลาสิบสองเดือนใด ๆ (2) การเสนอขายหลักทรัพย์ต่อผู้รับช่วงซื้อหลักทรัพย์ข้อ ๒๒ ให้บริษัทที่ออกหลักทรัพย์ หรือบริษัทที่ออกหลักทรัพย์ร่วมกับผู้รับช่วงซื้อหลักทรัพย์ ซึ่งได้รับยกเว้นการยื่นแบบแสดงรายการข้อมูลและร่างหนังสือชี้ชวนตามข้อ 21 รายงานผลการขายหลักทรัพย์ต่อสํานักงานภายในสิบห้าวันนับแต่วันปิดการเสนอขายในแต่ละครั้ง โดยให้แสดงรายละเอียดดังต่อไปนี้ (1) วันที่เสนอขายหลักทรัพย์ (2) ชื่อเฉพาะของหลักทรัพย์ (ถ้ามี) (3) จํานวนหลักทรัพย์ที่เสนอขายทั้งหมด และจํานวนหลักทรัพย์ที่ขายได้ทั้งหมด (4) ราคาของหลักทรัพย์ที่เสนอขาย (5) ชื่อและที่อยู่ของกรรมการหรือพนักงานที่ซื้อหลักทรัพย์ และจํานวนที่กรรมการหรือพนักงานแต่ละรายได้รับจัดสรร เพื่อประโยชน์ตามความในข้อนี้ วันปิดการเสนอขายให้หมายความรวมถึงวันดังต่อไปนี้ (1) ในกรณีที่กรรมการหรือพนักงานสามารถใช้สิทธิซื้อหลักทรัพย์ได้เฉพาะตามระยะเวลาที่กําหนดไว้เป็นรอบ ๆ ให้ถือว่าวันสุดท้ายของระยะเวลาที่กําหนดในแต่ละรอบนั้นเป็นวันปิดการเสนอขาย (2) ในกรณีที่กรรมการหรือพนักงานสามารถใช้สิทธิซื้อหลักทรัพย์ได้ในวันใด ๆ ในรอบปีปฏิทินหนึ่งปีปฏิทินใด ให้ถือว่าวันสิ้นปีปฏิทินของแต่ละปีปฏิทินนั้นเป็นวันปิดการเสนอขายส่วน ๒ การยื่นและการมีผลใช้บังคับของแบบรายการข้อมูลและร่างหนังสือชี้ชวน ข้อ ๒๓ ก่อนการเสนอขายหลักทรัพย์ต่อกรรมการหรือพนักงานที่ไม่อยู่ในบังคับของส่วนที่ 1 ของหมวดนี้ ให้บริษัทที่ออกหลักทรัพย์ หรือบริษัทที่ออกหลักทรัพย์ร่วมกับผู้รับช่วงซื้อหลักทรัพย์ แล้วแต่กรณี ยื่นแบบแสดงรายการข้อมูลจํานวนสามชุด และร่างหนังสือชี้ชวนต่อสํานักงาน ในกรณีที่เป็นการเสนอขายหุ้นตามโครงการต่อเนื่อง ให้บุคคลตามวรรคหนึ่งยื่นแบบแสดงรายการข้อมูลและร่างหนังสือชี้ชวนต่อสํานักงานทุกครั้งที่เสนอขายหุ้นนั้น นอกจากการยื่นข้อมูลในรูปเอกสารสิ่งพิมพ์แล้ว ให้บุคคลตามวรรคหนึ่งยื่นแบบแสดงรายการข้อมูลตามวรรคหนึ่งต่อสํานักงานในรูปข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนดด้วย ทั้งนี้ ข้อมูลที่บุคคลดังกล่าวยื่นต่อสํานักงานทั้งในรูปเอกสารสิ่งพิมพ์และข้อมูลอิเล็กทรอนิกส์ต้องมีข้อความถูกต้องตรงกันข้อ ๒๔ แบบแสดงรายการข้อมูลการเสนอขายหลักทรัพย์ที่ได้รับอนุญาตตามประกาศนี้ให้เป็นดังนี้ (1) กรณีเป็นการเสนอขายหลักทรัพย์ที่ออกโดยบริษัทที่มีหน้าที่ยื่นแบบแสดงรายการข้อมูลประจําปี (แบบ 56-1) ต่อสํานักงาน หรือต่อตลาดหลักทรัพย์แห่งประเทศไทย ให้แบบแสดงรายการข้อมูลประกอบด้วยเอกสารและข้อมูลดังต่อไปนี้ (ก) เอกสารสรุปรายละเอียดหรือโครงการเกี่ยวกับการเสนอขายหลักทรัพย์ต่อกรรมการหรือพนักงาน (ข) เอกสารที่มีข้อมูลอย่างเดียวกับแบบแสดงรายการข้อมูลประจําปีล่าสุด (แบบ 56-1) งบการเงินประจํางวดการบัญชีล่าสุด และงบการเงินรายไตรมาสสําหรับรอบระยะเวลาที่ต่อเนื่องจากงวดการบัญชีล่าสุด ซึ่งบริษัทที่ออกหลักทรัพย์ได้ยื่นต่อสํานักงานแล้ว ตามนัยแห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ พร้อมทั้งเอกสารแสดงข้อมูลอันเป็นสาระสําคัญที่เปลี่ยนแปลงไปจากข้อมูลที่ปรากฏในเอกสารซึ่งบริษัทที่ออกหลักทรัพย์ได้ยื่นต่อสํานักงานดังกล่าว ทั้งนี้ ผู้เสนอขายหลักทรัพย์จะแสดงความจํานงต่อสํานักงานให้ถือว่าเอกสารตามวรรคหนึ่งที่ได้ยื่นไว้ต่อสํานักงานแล้ว เป็นส่วนหนึ่งของข้อมูลตามแบบแสดงรายการข้อมูลการเสนอขายหลักทรัพย์ตามประกาศนี้ก็ได้ ในกรณีเช่นว่านี้ผู้เสนอขายหลักทรัพย์ต้องแจ้งหรือบอกกล่าวให้กรรมการหรือพนักงานทราบถึงแหล่งและวิธีการที่กรรมการหรือพนักงานสามารถเข้าถึงและตรวจดูข้อมูลดังกล่าวไว้ด้วย การแสดงข้อมูลตามความในวรรคสองย่อมมีผลต่อหน้าที่และความรับผิดของผู้เสนอขายหลักทรัพย์ เช่นเดียวกับการนําข้อมูลนั้นมาแสดงให้ปรากฏในแบบแสดงรายการข้อมูลนั้นเอง (ค) ลายมือชื่อของกรรมการทุกรายของบริษัทที่ออกหลักทรัพย์ พร้อมประทับตราสําคัญของบริษัท (ถ้ามี) และลายมือชื่อของผู้รับช่วงซื้อหลักทรัพย์ (ถ้ามี) ทั้งนี้ ในกรณีที่ผู้รับช่วงซื้อหลักทรัพย์เป็นนิติบุคคล ให้ผู้มีอํานาจลงนามผูกพันนิติบุคคลดังกล่าวทุกคนเป็นผู้ลงลายมือชื่อ พร้อมประทับตราสําคัญของนิติบุคคล (ถ้ามี) (2) กรณีเป็นการเสนอขายหลักทรัพย์ที่ออกโดยบริษัทอื่นนอกจาก (1) ให้ใช้แบบ 69-1 ท้ายประกาศว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ข้อ ๒๕ ร่างหนังสือชี้ชวนที่ต้องยื่นตามข้อ 23 ให้เป็นไปตามแบบที่สํานักงานประกาศกําหนดข้อ ๒๖ ภายใต้บังคับมาตรา 68 และมาตรา 75 ในกรณีที่ผู้ยื่นแบบแสดงรายการข้อมูลได้ชําระค่าธรรมเนียมการยื่นแบบแสดงรายการข้อมูลครบถ้วนตามหลักเกณฑ์และวิธีการที่สํานักงานประกาศกําหนดแล้ว ให้แบบแสดงรายการข้อมูลและร่างหนังสือชี้ชวนที่ยื่นตามข้อ 23 มีผลใช้บังคับตั้งแต่วันดังต่อไปนี้ (1) เมื่อพ้นสิบห้าวันนับแต่วันที่สํานักงานได้รับแบบแสดงรายการข้อมูลและร่างหนังสือชี้ชวนครบถ้วนตามที่กําหนด (2) เมื่อพ้นกําหนดสามวันทําการนับแต่วันที่สํานักงานได้รับแบบแสดงรายการข้อมูลและร่างหนังสือชี้ชวนครบถ้วนตามที่กําหนด กรณีเป็นการเสนอขายหุ้นที่ได้รับอนุญาตให้เสนอขายอย่างต่อเนื่องเป็นโครงการ เว้นแต่เป็นการเสนอขายหุ้นตามโครงการนั้นในครั้งแรกข้อ ๒๗ การรายงานผลการขายหลักทรัพย์ที่อยู่ในบังคับของส่วนนี้ให้เป็นไปตามหลักเกณฑ์ที่สํานักงานประกาศกําหนดหมวด ๔ บทเฉพาะกาล ข้อ ๒๘ ให้ผู้ได้รับอนุญาตตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 เรื่อง หลักเกณฑ์ เงื่อนไขและวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพหรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน ลงวันที่ 28 มิถุนายน พ.ศ. 2538 และที่ได้แก้ไขเพิ่มเติม อยู่ภายใต้บังคับของประกาศดังกล่าว รวมทั้งประกาศสํานักงานที่เกี่ยวข้อง ต่อไปข้อ ๒๙ ให้คําขออนุญาตดังต่อไปนี้ อยู่ภายใต้บังคับของประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 เรื่อง หลักเกณฑ์ เงื่อนไขและวิธีการในการขออนุญาตและการอนุญาตให้บริษัทมหาชนจํากัดออกหุ้น หุ้นกู้แปลงสภาพหรือใบสําคัญแสดงสิทธิที่จะซื้อหุ้น เสนอขายแก่กรรมการหรือพนักงาน ลงวันที่ 28 มิถุนายน พ.ศ. 2538 และที่ได้แก้ไขเพิ่มเติม รวมทั้งประกาศสํานักงานที่เกี่ยวข้อง ต่อไป (1) คําขออนุญาตที่ได้ยื่นต่อสํานักงานพร้อมเอกสารหลักฐานที่ถูกต้องครบถ้วนก่อนวันที่ประกาศนี้มีผลใช้บังคับ (2) คําขออนุญาตตามมติที่ประชุมผู้ถือหุ้นที่ได้รับก่อนวันที่ประกาศนี้มีผลใช้บังคับ หากคําขอดังกล่าวได้ยื่นต่อสํานักงานพร้อมเอกสารหลักฐานที่ถูกต้องครบถ้วนในหรือหลังวันที่ประกาศนี้มีผลใช้บังคับ แต่ภายในวันที่ 30 เมษายน พ.ศ. 2545 ผู้มีอํานาจลงนาม - ประกาศ ณ วันที่ 19 ตุลาคม พ.ศ. 2544 (นายสมคิด จาตุศรีพิทักษ์)รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์